KOMISSION ASETUS (ETY) N:o 2010/88, annettu 7 päivänä heinäkuuta 1988, öljysiementen interventiota koskevista yksityiskohtaisista säännöistä annetun asetuksen N:o 282/67/ETY muuttamisesta



Virallinen lehti nro L 177 , 08/07/1988 s. 0019 - 0019

Suomenk. erityispainos Alue 3 Nide 26 s. 0240

Ruotsink. erityispainos Alue 3 Nide 26 s. 0240



KOMISSION ASETUS (ETY) N:o 2010/88, annettu 7 päivänä heinäkuuta 1988, öljysiementen interventiota koskevista yksityiskohtaisista säännöistä annetun asetuksen N:o 282/67/ETY muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 1098/88(2), ja erityisesti sen 24 a artiklan 3 kohdan ja sen 26 artiklan 2 kohdan, sekä katsoo, että "00-lajikkeen" rapsin- ja rypsinsiementen ominaispiirre on niiden alhainen glukosinolaattipitoisuus, joka helpottaa niiden sekoittamista rehuihin; komission asetuksen N:o 282/67/ETY(3), sellaisena kuin se on viimeksi muutettuna asetuksella (ETY) N:o 2933/87(4), 3 artiklan 4 kohdan ensimmäisessä alakohdassa vahvistetaan sallittu enimmäispitoisuus, joka on 20 mikromoolia yhdessä grammassa tämän nimityksen siemenille; saman kohdan toisessa alakohdassa säädetään kuitenkin tilapäisestä poikkeuksesta markkinointivuoden 1988/1989 loppuun saakka, jotta toimijat voisivat mukautua uusiin laatuvaatimuksiin; kokemus on osoittanut, että tämän mukautuksen mahdollistamiseksi olisi säädettävä uudesta poikkeuksesta, olisi pidennettävä asetuksen N:o 282/67/ETY 4 artiklassa säädetyn sen poikkeuksen voimassaoloaikaa, joka koskee yhteisen glukosinolaattipitoisuuden määritysmenetelmän käyttöä; kokemus on osoittanut, että asetuksen N:o 282/67/ETY 7 artiklan viidennen kohdan säännös voidaan poistaa, on tarpeen tarkentaa, että interventiota koskevat myyntitarjoukset hyväksytään, jos ne jätetään asetuksen N:o 136/66/ETY 26 artiklassa tarkoitetun ostokauden aikana, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus N:o 282/67/ETY seuraavasti: 1) Korvataan 3 artiklan 4 kohdan toinen alakohta seuraavasti: "Markkinointivuosina 1986/1987 - 1989/1990 glukosinolaattien sallittu enimmäispitoisuus "00-lajikkeen" rapsin- ja rypsinsiemenissä on kuitenkin 35 mikromoolia yhdessä grammassa siemeniä." 2) Korvataan 4 artiklan toisessa kohdassa ilmaisu "markkinointivuosina 1986/1987 ja 1987/1988" ilmaisulla "markkinointivuosina 1986/1987 - 1988/1989". 3) Lisätään 5 artiklan 2 kohtaan seuraava alakohta: "Jos se hyväksytään, ostoa pidetään sovittuna tarjouksen jättöpäivänä." 4) Poistetaan 7 artiklan viides kohta. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 1988. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä heinäkuuta 1988. Komission puolesta Frans ANDRIESSEN Varapuheenjohtaja (1) EYVL N:o 172, 30.9.1966, s. 3025/66. (2) EYVL N:o L 110, 29.4.1988, s. 10. (3) EYVL N:o 151, 13.7.1967, s. 1. (4) EYVL N:o L 278, 1.10.1987, s. 46.